Ma’lum qilinishicha, Gretsiya chegara qo‘shinlari yuqori darajadagi shaylik holatiga keltirilgan. Foto: Reuters Gretsiya afg‘onistonlik qochqinlarning Yevropaga o‘tishga urinishining oldini olish maqsadida Turkiya bilan chegarada uzunligi 40 kilometrli devor qurilishini yakuniga yetkazdi. Bu haqda Ekathimerini nashri xabar berdi. Ma’lum qilinishicha, Gretsiya chegara qo‘shinlari yuqori darajadagi shaylik holatiga keltirilgan. Afg‘onistondagi inqiroz “migrantlar oqimi uchun imkoniyat yaratdi”, dedi fuqaro mudofaasi vaziri Mixalis Xrisoxoidis. Xrisoxoidisning so‘zlariga ko‘ra, devorga yuqori texnologiyali avtomatlashgan elektron monitoring tizimi o‘rnatilgan.